Ma chyangai ni Machyi na shong e mu ga ai kumla ni
婴儿生病前常见的现象
时间:2014-06-30 00:00:00 来源:德宏团结报
Ma chyangai ni aga n chye shaga shi ai raitim, machyi wa na shong ko kumla amyu myu hku madun chye nga ai. Ma chyangai ni a machyi ana hpe tsi tsi aten n garot kau ya na matu, ganu gawa tai ai ni ndai lam de na hpaji chye ton ra ai hta n-ga, sadi maja ra ai.
Alai akyang lai mat. Hkamja ai ma chyangai ni go abong ali, myi ni go le le, n hkrup n yak. Lama nzim nzam, aman hkye wa, n-gup nten hkun hkro re sat lawat pru jang go, lo malo go gahtet wa na hkyem sai kumla re. Lama myi asin rai nna mau mau, lata lahkong maga latup ton rai jang go, ahkye wa na kumla rai sai. Lama lago magyi lahkong maga mago hkintum ton rai nna chyahkring rai yang hkrup hkrup, gongleng leng rai jang kan machyi wa na kumla re. Lama yup shamoi, madon, adu ja wa rai jang go, bonu ko ana rong wa ai kumla re.
Lusha shaloi na hte nbung. Ma chyangai ni a gajong sha a chyu ni n chyu mat, hkum ni akya rai jang go gahtet wa rai na nten, nhkring ai gae, abat ahkri nga manam rai jang go lusha rin n-gun yom nna byin ai re,ma chyangai ni chyu n chyu rai nsha shing nrai lusha dat ai hte hkrup wa, hkubai lo rai jang go, n-gup hpye machyi re majo re.
Yup ai laikyang lai mat. Lama yup na shong ko nzim nzam, dum ai hpang man hkye wa, nsa sa lawan, nong e go gahtet wa nna byin ai re, yup ai hpang salat hte pru re ma chyangai go agu ana byin ai re(佝偻病), yup na shong ko maidang mahkyit re ma chyangai ni go shingtai ana rong ai majo re, yup ai hpang e n-gup maya, wa krit rai jang go, shingtai rong na hpe htang maja ra ai.
Nsa sa ai lai wa. Nsa gaba wa nna bai sa lawan, myiman a hkye rai wa rai jang go gahtet wa ai majo re, n-gup mahka nna nsa sa jang go ladi pyit ai majo re. Nsa sa lawan, nten ahkye rai jang go sinwop ana lu n lu jep yu ra sai.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn